वॉशिंगटन: चीन में प्रवेश की खातिर वहां के सेंसर युक्त सर्च इंजिन पर गुप्त तरीके काम करने के विरोध में गूगल कंपनी के एक हजार से अधिक कर्मचारियों ने पत्र लिख अपनी नाराजगी जताई है. न्यूयॉर्क टाइम्स की खबर के मुताबिक कर्मचारी अधिक पारदर्शिता की मांग कर रहे हैं, ताकि अपने काम के नैतिक निहितार्थों को समझ सकें. टाइम्स के पास पत्र की प्रति है. इस पर 1,400 कर्मचारियों के हस्ताक्षर हैं. पत्र में कहा गया है कि सर्च इंजिन की परियोजना और चीन की सेंसरशिप जरूरतों को स्वीकार करने के प्रति गूगल का रुझान ”आवश्यक नैतिक और आचार संबंधी मुद्दों” को उठाता है.